pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมเจ้าท่าปรับปรุงอัตราค่าโดยสารเรือกลเดินประจำทางในเขตกรุงเทพมหานครและปริมณฑล
วันพฤหัสบดีที่ 14 กันยายน 2560
กรมเจ้าท่าปรับปรุงอัตราค่าโดยสารเรือกลเดินประจําทางในเขตกรุงเทพมหานครและปริมณฑล
กรมเจ้าท่า (จท.) กระทรวงคมนาคม อาศัยอํานาจตามความในข้อ 4 ของประกาศคณะกรรมการเพื่อพิจารณาเกี่ยวกับเรือเดินประจําทาง ลงวันที่ 29 กันยายน 2559 ได้มีประกาศเรื่อง ปรับปรุงอัตราค่าโดยสารเรือกลเดินประจําทางในเขตกรุงเทพมหานครและปริมณฑล
ประกาศอัตราค่าโดยสารตามช่วงราคาน้ํามันดีเซล โดยเมื่อวันที่ 30 สิงหาคม 2560 ได้มีประกาศปรับราคาขายปลีกน้ํามันดีเซลในเขตกรุงเทพมหานครและปริมณฑล ลิตรละ 25.04 บาท/ลิตร เนื่องจากน้ํามันดีเซลขายปลีกปรับขึ้นราคาเกินกว่า 25.01 บาท/ลิตร ติดต่อกันเป็นเวลา 10 วัน ตามที่กําหนดในประกาศคณะกรรมการฯ จท. จึงประกาศปรับปรุงอัตราค่าโดยสารให้เป็นไปตามประกาศของคณะกรรมการฯ ซึ่งมีผลใช้บังคับตั้งแต่วันที่ 14 กันยายน 2560 เป็นต้นไป ดังนี้
เรือด่วนเจ้าพระยา ราคาน้ํามันดีเซลอยู่ระหว่าง 25.01 - 29.00 บาท/ลิตร
1. เรือประจําทาง อัตราค่าโดยสารไม่เกิน 9 - 11 - 13 (ตามระยะ) บาท/คน
2. เรือด่วนพิเศษ ธงส้ม อัตราค่าโดยสารไม่เกิน 15 บาท/คน
3. เรือด่วนพิเศษ ธงเหลือง อัตราค่าโดยสารไม่เกิน 20 บาท/คน
4. เรือด่วนพิเศษ ธงเขียว อัตราค่าโดยสารไม่เกิน13 - 20 - 32 (ตามระยะ) บาท/คน
เรือโดยสารในคลองแสนแสบ ราคาน้ํามันดีเซลอยู่ระหว่าง 25.01 - 27.00 บาท/ลิตร อัตราค่าโดยสารไม่เกิน 9 - 11 - 13 - 15 - 17 - 19 (ตามระยะ) บาท/คนเรือโดยสารข้ามฟาก ราคาน้ํามันดีเซลอยู่ระหว่าง 25.01 - 29.00 บาท/ลิตร
1. เรือข้ามฟากแม่น้ําเจ้าพระยา กลุ่มที่ 1 (นนทบุรี - บางศรีเมือง, ท่าช้าง - วังหลังท่าช้าง - วัดระฆัง, วังหลัง - ท่าพระจันทร์เหนือ, วังหลัง - มหาราช และราชวงศ์ - ดินแดง) อัตราค่าโดยสารไม่เกิน 3.50 บาท/คน
2. เรือข้ามฟากแม่น้ําเจ้าพระยา กลุ่มที่ 2 (โอเรียลเต็ล - วัดสุวรรณ และท่าเตียน - วัดอรุณ) อัตราค่าโดยสารไม่เกิน 4 บาท/คน
3. เรือข้ามฟากแม่น้ําเจ้าพระยา กลุ่มที่ 3 (สี่พระยา - คลองสาน) อัตราค่าโดยสารไม่เกิน 4.50 บาท/คน
4. เรือข้ามฟากแม่น้ําเจ้าพระยา กลุ่มที่ 4 (พระสมุทรเจดีย์ - วิบูลย์ศรี และสะพานตากสิน
(สาทร) ฝั่งพระนคร - ฝั่งธนบุรี) อัตราค่าโดยสารไม่เกิน 5.50 บาท/คน
5. เรือข้ามฟากแม่น้ําเจ้าพระยา กลุ่มที่ 5 (ปากคลองตลาด - วัดกัลยาณมิตร - วัดกุฎีจีน)อัตราค่าโดยสารไม่เกิน 6 บาท/คน
ทั้งนี้ สอบถามรายละเอียดเพิ่มเติมได้ที่ สํานักมาตรฐานทะเบียนเรือ กลุ่มพัฒนาระบบทะเบียนเรือ จท. โทร. 0 2233 1311 - 8 ต่อ 288 หรือ 0 2267 2367
รัฐบาลไทย-ข่าวทำเนียบรัฐบาล-พิธีเปิดการฝึกอบรมหลักสูตร “นักบริหารการอุตสาหกรรมระดับกลาง” รุ่นที่ 37-38  ของกระทรวงอุตสาหกรรม
วันจันทร์ที่ 19 พฤศจิกายน 2561
พิธีเปิดการฝึกอบรมหลักสูตร “นักบริหารการอุตสาหกรรมระดับกลาง” รุ่นที่ 37-38  ของกระทรวงอุตสาหกรรม
นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม เป็นประธานเปิดการฝึกอบรมหลักสูตร “นักบริหารการอุตสาหกรรมระดับกลาง” รุ่นที่ 37-38  ของกระทรวงอุตสาหกรรม ณ โรงแรม ดิ เอมเมอรัลด์ กรุงเทพฯ
วันนี้ (19 พฤศจิกายน 2561) นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม เป็นประธานเปิดการฝึกอบรมหลักสูตร “นักบริหารการอุตสาหกรรมระดับกลาง” รุ่นที่ 37-38 ของกระทรวงอุตสาหกรรม มีผู้เข้าร่วมอบรมจากส่วนกลางและภูมิภาค จํานวน 60 คน จัดขึ้นระหว่างวันที่ 19 พฤศจิกายน 2561 – 7 กุมภาพันธ์ 2562 โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล สํานักงานปลัดกระทรวงอุตสาหกรรม ร่วมเปิดงาน ณ โรงแรม ดิ เอมเมอรัลด์ กรุงเทพฯ
รัฐบาลไทย-ข่าวทำเนียบรัฐบาล-นายกฯ หนุนสร้างกองทัพครูพิเศษ รวมผู้เชี่ยวชาญสาขาจำเป็นรองรับ EEC ช่วยยกระดับฝีมือแรงงานไทย
วันจันทร์ที่ 3 กันยายน 2561
นายกฯ หนุนสร้างกองทัพครูพิเศษ รวมผู้เชี่ยวชาญสาขาจําเป็นรองรับ EEC ช่วยยกระดับฝีมือแรงงานไทย
พลเอก ประยุทธ์ จันทร์โอชา นายกรัฐมนตรี หนุนสร้างกองทัพครูพิเศษ รวมผู้เชี่ยวชาญสาขาจําเป็นรองรับ EEC ช่วยยกระดับฝีมือแรงงานไทย
วันนี้ (2 ก.ย.61) พลเอก ประยุทธ์ จันทร์โอชา นายกรัฐมนตรี แนะให้กระทรวงศึกษาธิการและหน่วยงานที่เกี่ยวข้องรวบรวม “ครูพิเศษ” โดยบูรณาการภารกิจผลิตกําลังคนให้ตรงกับความต้องการของตลาดแรงงาน ด้วยการนําร่องในพื้นที่ระเบียงเศรษฐกิจพิเศษภาคตะวันออก หรือ EEC
“นายกฯ เน้นย้ําว่า ที่ผ่านมาสถานศึกษาหลายแห่งทั้งในระดับอาชีวศึกษาและอุดมศึกษา เริ่มสร้างความร่วมมือกับสถานประกอบการแล้วหลายแห่ง เพื่อผลิตบัณฑิตให้ตรงกับความต้องการแล้ว แต่ยังมีลักษณะต่างคนต่างทํา
โดยจากนี้จะให้หน่วยงานรัฐบันทึกข้อมูลของผู้เชี่ยวชาญในรูปแบบของ Big Data ทั้งในด้านวิชาการและทักษะฝีมือในสาขาอาชีพต่าง ๆ เพื่อเป็นฐานข้อมูลกลางให้สถานศึกษาทั่วประเทศสามารถเข้าถึงบุคคลเหล่านี้ในฐานะครูพิเศษได้อย่างทั่วถึง โดยตั้งเป้าหมายให้ได้ 500 คน ภายในปีนี้"
ดังนั้น รัฐบาลจึงขอเชิญชวนบุคลากรในภาคเอกชนที่มีความเชี่ยวชาญชํานาญใน 10 สาขา อุตสาหกรรมเป้าหมาย และสาขาวิชาชีพอื่นที่จําเป็นต่อการพัฒนาพื้นที่ EEC ร่วมกันเข้ามาเป็นครูพิเศษ เพื่อร่วมกันผลิตกําลังคนที่มีคุณภาพเข้าสู่สถานประกอบการ ช่วยเพิ่มขีดความสามารถในการแข่งขันของประเทศ
“นายกฯ กล่าวว่า ผู้เรียนยุคใหม่ควรคํานึงถึงการเลือกสาขาวิชาเรียนที่สอดคล้องกับความต้องการของตลาด โดยเฉพาะสาขาที่เป็นอุตสาหกรรมเป้าหมายหลักของประเทศ เพื่อให้มีงานทําและมีรายได้ที่มั่นคง และยังช่วยสนับสนุนการพัฒนาประเทศได้อย่างมีประสิทธิภาพอีกด้วย”
———————-
สํานักโฆษก
รัฐบาลไทย-ข่าวทำเนียบรัฐบาล-โฆษกกระทรวงสธ. เตือนประชาชนทำลายแหล่งเพาะพันธุ์ยุงลาย ป้องกัน 3 โรคจากยุงลาย
วันอาทิตย์ที่ 25 กุมภาพันธ์ 2561
โฆษกกระทรวงสธ. เตือนประชาชนทําลายแหล่งเพาะพันธุ์ยุงลาย ป้องกัน 3 โรคจากยุงลาย
โฆษกกระทรวงสาธารณสุข เตือนประชาชนช่วยกันทําลายแหล่งเพาะพันธุ์ลูกน้ํายุงลาย ด้วยมาตรการ 3 เก็บ ป้องกัน 3 โรคจากยุงลาย คือโรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย
โฆษกกระทรวงสาธารณสุข เตือนประชาชนช่วยกันทําลายแหล่งเพาะพันธุ์ลูกน้ํายุงลาย ด้วยมาตรการ 3 เก็บ ป้องกัน 3 โรคจากยุงลาย คือโรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า สถานการณ์โรคไข้เลือดออกในปี 2561 ตั้งแต่ 1 มกราคม–20 กุมภาพันธ์ 2561 พบผู้ป่วยเป็นไข้เลือดออกแล้ว 2,526 ราย มีผู้เสียชีวิต 7 ราย ผู้ป่วยร้อยละ 42 เป็นเด็กนักเรียน แม้จํานวนผู้ป่วยจะน้อยกว่าช่วงเดียวกันของปีที่ผ่านมา แต่ในปีนี้ มีฝนตกประปรายต่อเนื่อง ไม่อาจนิ่งนอนใจได้ นายแพทย์เจษฎา โชคดํารงสุข ปลัดกระทรวงสาธารณสุข จึงได้กําชับให้เจ้าหน้าที่สาธารณสุขและอาสาสมัครสาธารณสุขประจําหมู่บ้าน ประสานความร่วมมือกับชุมชน และท้องถิ่นในการรณรงค์กําจัดแหล่งเพาะพันธุ์ลูกน้ํายุงลาย เพื่อป้องกันโรคไข้เลือดออก และขอให้ทุกคนช่วยกันกําจัดแหล่งเพาะพันธุ์ยุงลายอย่างต่อเนื่อง ในภาชนะต่าง ๆ ต้นไม้ ในบริเวณบ้าน และโรงเรียน ไม่ให้เป็นแหล่งเพาะพันธุ์ ลูกน้ํา ยุงลาย ลดการป่วยจาก 3 โรคจากยุงลาย คือโรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย โดยใช้มาตรการ“3 เก็บ ป้องกัน 3 โรค”ประกอบด้วย 1.เก็บบ้านให้สะอาด โล่ง ไม่ให้มีมุมอับทึบ เป็นที่เกาะพักของยุง 2.เก็บขยะเศษภาชนะรอบบ้าน ทําต่อเนื่องสัปดาห์ละครั้ง ไม่ให้เป็นแหล่งเพาะพันธุ์ยุง 3.เก็บน้ํา สํารวจภาชนะใส่น้ํา ต้องปิดฝาให้มิดชิด ป้องกันยุงลายไปวางไข่ รวมทั้งการกําจัดและควบคุมยุงตัวแก่ เช่น การพ่นสารเคมีกําจัดยุงลาย และการป้องกันไม่ให้ยุงลายกัด เช่น ทายากันยุง นอนในมุ้งหรือห้องที่มีมุ้งลวด กําจัดยุงโดยใช้ไม้ช็อตไฟฟ้า จุดสมุนไพรหรือยาจุดไล่ยุง เป็นต้น
นายแพทย์โอภาสกล่าวต่อว่า อาการสําคัญของโรคไข้เลือดออก คือ ไข้สูงลอยเกิน 38.5 องศาเซลเซียส 2 วันแล้วไม่ดีขึ้น เบื่ออาหาร อาเจียน กินยาลดไข้แล้วไข้ไม่ลด หรือลดชั่วคราวแล้วกลับมาสูงอีก ให้ไปพบแพทย์ทันที เพื่อวินิจฉัยและรักษา ในการดูแลผู้ป่วยเมื่อมีไข้ ให้เช็ดตัวผู้ป่วยไม่ให้ตัวร้อนจัด รับประทานยาตามแพทย์สั่ง รับประทานอาหารอ่อนและที่ทําให้สดชื่น เช่น น้ําเกลือ น้ําผลไม้ พักผ่อนมากๆ และหมั่นสังเกตอาการที่เปลี่ยนแปลงของผู้ป่วย โดยเฉพาะช่วงที่ไข้ลดประมาณตั้งแต่ 3-5 วันหลังป่วย จะเป็นช่วงอันตรายที่สุด หากมีอาการซึมลง อ่อนเพลีย รับประทานอาหารและดื่มน้ําไม่ได้ กระสับกระส่าย มือเท้าเย็น ปวดท้องกะทันหัน หรืออาเจียนเป็นเลือด แสดงว่าเข้าสู่ภาวะช็อก ให้ไปพบแพทย์โดยเร็วที่สุด และควรให้ข้อมูลเรื่องอาการ ไม่ควรเปลี่ยนแพทย์/ สถานที่รักษาบ่อย ๆ และไม่ควรทานยาแอสไพริน กับกลุ่มไอบูโปรเฟน เพราะทําให้เลือดออกง่ายประชาชนสามารถสอบถามข้อมูลเพิ่มเติมได้ที่สายด่วนกรมควบคุมโรค โทร 1422
รัฐบาลไทย-ข่าวทำเนียบรัฐบาล-ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันพุธที่ 3 มกราคม 2561
ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทส. ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันนี้ (1 มกราคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย พลเอก อรรถนพ ศิริศักดิ์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงประกอบด้วย รองปลัดกระทรวงทรัพยากรธรรมชาติและสิ่งแวดล้อม ผู้ตรวจราชการกระทรวงทรัพยากรธรรมชาติและสิ่งแวดล้อม อธิบดี รองอธิบดี เลขาธิการ รองเลขาธิการ ผู้อํานวยการรัฐวิสาหกิจ รองผู้อํานวยการรัฐวิสาหกิจ ผู้อํานวยการองค์การมหาชน รองผู้อํานวยการองค์การมหาชน ข้าราชการ และเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ลงนามถวายพระพร แด่สมเด็จพระเจ้าอยู่หัวมหาวชิราลงกรณ บดินทรเทพยวรางกูรขอให้พระองค์ทรงมีพระพลานามัยแข็งแรง มีพระชนมายุยิ่งยืนนาน ณ พระบรมมหาราชวัง
รัฐบาลไทย-ข่าวทำเนียบรัฐบาล-คำถวายราชสดุดีและถวายพระพรชัยมงคลเนื่องในโอกาสมหามงคลเฉลิมพระชนมพรรษา
วันอาทิตย์ที่ 12 สิงหาคม 2561
คําถวายราชสดุดีและถวายพระพรชัยมงคลเนื่องในโอกาสมหามงคลเฉลิมพระชนมพรรษา
สมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙
คําถวายราชสดุดีและถวายพระพรชัยมงคลเนื่องในโอกาสมหามงคลเฉลิมพระชนมพรรษา
สมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙
โดยพลเอก ประยุทธ์ จันทร์โอชา นายกรัฐมนตรี
ขอเดชะ ฝ่าละอองธุลีพระบาทปกเกล้าปกกระหม่อม
เนื่องในอภิลักขิตสมัย วันเฉลิมพระชนมพรรษาของสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ วันที่ ๑๒ สิงหาคม พุทธศักราช ๒๕๖๑ นี้ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรีในนามของคณะรัฐมนตรีและประชาชนชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสํานึกในพระมหากรุณาธิคุณ ในวันนี้
ข้าพระพุทธเจ้าและปวงชนชาวไทย ต่างประจักษ์ชัดแจ้งในพระมหากรุณาธิคุณของใต้ฝ่าละอองธุลีพระบาท ที่ได้ทรงปฏิบัติบําเพ็ญพระราชกรณียกิจนานัปการเสด็จพระราชดําเนินไปทั่วพระราชอาณาจักรด้วยพระวิริยะอุตสาหะเพื่อความร่มเย็นเป็นสุขแก่อาณาประชาราษฎร์ทรงค้นคิดและพัฒนาโครงการต่าง ๆ ทั้งด้านการสังคมสงเคราะห์ การอนุรักษ์ทรัพยากรธรรมชาติและการส่งเสริมงานศิลปะช่างฝีมือทุกแขนง ให้ดํารงอยู่คู่ประเทศชาติและสืบทอดถึงอนุชนรุ่นหลัง น้ําพระราชหฤทัยและพระเมตตาของใต้ฝ่าละอองธุลีพระบาทจักสถิตในดวงใจของเหล่าพสกนิกรชาวไทยตลอดไป
ณ ศุภวาระอันเป็นมิ่งมหามงคลนี้ ข้าพระพุทธเจ้าทั้งหลาย ขอพระราชทานพระราชานุญาตถวายพระพรชัยมงคลขอพลานุภาพแห่งคุณพระศรีรัตนตรัยและสรรพสิ่งศักดิ์สิทธิ์ทั้งหลายโปรดอภิบาลประทานพรให้ใต้ฝ่าละอองธุลีพระบาท ทรงพระเกษมสําราญ พระชนมพรรษายิ่งยืนนาน ทรงสถิตเป็นฉัตรแก้วร่มเกล้า แก่ปวงข้าพระพุทธเจ้าและพสกนิกรชาวไทย ตราบกาลนาน เทอญ
ด้วยเกล้าด้วยกระหม่อม ขอเดชะ
...................
รัฐบาลไทย-ข่าวทำเนียบรัฐบาล-นายกรัฐมนตรีแสดงความเสียใจ กรณีประธานกรรมการกลุ่มบริษัทคิง เพาเวอร์ และประธานสโมสรเลสเตอร์ ซิตี้ ประสบอุบัติเหตุเสียชีวิตจากเฮลิคอปเตอร์ตก ชื่นชมเป็นคนไทยที่สร้างชื่อเสียงให้ประเทศ
วันอังคารที่ 30 ตุลาคม 2561
นายกรัฐมนตรีแสดงความเสียใจ กรณีประธานกรรมการกลุ่มบริษัทคิง เพาเวอร์ และประธานสโมสรเลสเตอร์ ซิตี้ ประสบอุบัติเหตุเสียชีวิตจากเฮลิคอปเตอร์ตก ชื่นชมเป็นคนไทยที่สร้างชื่อเสียงให้ประเทศ
นายกรัฐมนตรีแสดงความเสียใจ กรณีประธานกรรมการกลุ่มบริษัทคิง เพาเวอร์ และประธานสโมสรเลสเตอร์ ซิตี้ ประสบอุบัติเหตุเสียชีวิตจากเฮลิคอปเตอร์ตก ชื่นชมเป็นคนไทยที่สร้างชื่อเสียงให้ประเทศไทย
วันนี้ (30 ตุลาคม 2561) เวลา 13.50 น. ณ บริเวณห้องโถงห้องประชุมแสนหวี หอประชุมนานาชาติ 40 ปี มหาวิทยาลัยราชภัฏเชียงราย จังหวัดเชียงราย พลเอก ประยุทธ์ จันทร์โอชา นายกรัฐมนตรีกล่าวถึงกรณีนายวิชัย ศรีวัฒนประภา ประธานกรรมการกลุ่มบริษัทคิง เพาเวอร์ และประธานสโมสรเลสเตอร์ ซิตี้ ประสบอุบัติเหตุเสียชีวิตจากเฮลิคอปเตอร์ตกว่า เป็นเรื่องที่ทุกคนได้ร่วมกันแสดงความเสียใจอยู่แล้ว ในส่วนของรัฐบาลและนายกรัฐมนตรีได้ร่วมแสดงความเสียใจผ่านคนใกล้ชิดไปยังครอบครัวเพราะเป็นคนไทยด้วยกัน ตอนนี้ครอบครัวของนายวิชัย เดินทางไปประเทศอังกฤษในเรื่องพิธีศพอะไรต่างๆ ที่จะดําเนินการนํากลับประเทศไทย เราก็แสดงความเสียใจไปแล้วในขั้นต้น แต่สิ่งที่เราระลึกถึงนายวิชัยในเรื่องของการเป็นผู้สนับสนุนหรือเป็นเจ้าของทีมสโมสรเลสเตอร์ซิตี้ ที่จากเดิมไม่ได้รับการจัดตําแหน่งเป็นแชมป์อะไรต่าง ๆ แล้วก็ได้เป็นแชมป์ภายในไม่กี่ปี จากการที่นายวิชัยเข้าไปเทคโอเวอร์เป็นเจ้าของทีม ถือเป็นคนไทยที่ไปสร้างชื่อเสียงในวงการกีฬาในต่างประเทศได้รับการยอมในเวทีต่างประเทศในฐานะที่สามารถบริหารทีมเลสเตอร์ซิตี้จนได้รับแชมป์ในช่วงที่ผ่านมา ในเรื่องของกีฬาก็ขอชื่นชมในความเอาจริงเอาจังเอาใจใส่ของนายวิชัย
------------------------------
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นวิทยากรบรรยายในงานสัมมนา “TUC : Thai GIS User Conference” ครั้งที่ 23
วันศุกร์ที่ 31 สิงหาคม 2561
ปลัดกระทรวงดิจิทัลฯ เป็นวิทยากรบรรยายในงานสัมมนา “TUC : Thai GIS User Conference” ครั้งที่ 23
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยาย ในงานสัมมนาวิชาการระบบภูมิสารสนเทศ “TUC : Thai GIS User Conference” ครั้งที่ 23 ภายใต้แนวคิด “Smart Location 4.0” ซึ่งปลัดกระทรวงดิจิทัลฯ ได้กล่าวถึงแผนนโยบายการพัฒนาเศรษฐกิจและสังคมของประเทศด้วยเทคโนโลยีดิจิทัล ผ่านโครงการต่างๆ ที่กระทรวงฯ ได้ดําเนินการ อาทิ โครงการ “เน็ตประชารัฐ” การพัฒนาเมืองอัจฉริยะ (Smart City) ตลอดจนการดําเนินการจัดเก็บข้อมูล (Big Data) เพื่อการพัฒนาประเทศ ทั้งหมดล้วนเป็นโครงการสําคัญในการผลักดันประเทศสู่การเป็น Digital Thailand ซึ่งปัจจุบันประเทศไทยอยู่ระหว่างการขับเคลื่อนเศรษฐกิจของประเทศด้วยนโยบาย 4.0 มีความจําเป็นต้องใช้เทคโนโลยีที่ทันสมัยในทุกๆ ด้าน รวมถึงเทคโนโลยีด้าน ภูมิสารสนเทศที่มีบทบาทสําคัญต่อการพัฒนาประเทศ ทั้งนี้ งานสัมมนาฯ ดังกล่าว บริษัท อีเอสอาร์ไอ (ประเทศไทย) จํากัด จัดขึ้นเพื่อส่งเสริมความรู้และเผยแพร่ข้อมูลข่าวสารที่เป็นประโยชน์ในการพิจารณานําระบบภูมิสารสนเทศและเทคโนโลยีที่เกี่ยวข้องไปประยุกต์ใช้ในองค์กร เพื่อการวิเคราะห์ แก้ไขปัญหา ตัดสินใจ และวางแผนในเชิงนโยบาย ด้านต่างๆ อย่างมีประสิทธิภาพให้แก่หน่วยงานทั้งภาครัฐและเอกชน โดยภายในงานฯ ได้มีการนําเสนอเทคโนโลยีด้าน GIS ที่ครอบคลุมการทํางานทุกรูปแบบทั้ง Enterprise/Cloud Based GIS Mapping Platform, Powerful Desktop and Mobile GIS และ ArcGIS Ready-to-Use Apps เมื่อวันที่ 30 สิงหาคม 2561 ณ โรงแรมมิราเคิลแกรนด์ คอนเวนชั่น เขตหลักสี่ กรุงเทพฯ
**********************************
รัฐบาลไทย-ข่าวทำเนียบรัฐบาล-แถลงการณ์ร่วม-ประชุม belt &amp; road ต้านโควิด-19
วันศุกร์ที่ 26 มิถุนายน 2563
แถลงการณ์ร่วม-ประชุม belt & road ต้านโควิด-19
วันศุกร์ที่ 26 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแถลงการณ์ การประชุมความร่วมมือระหว่างประเทศภายใต้ข้อริเริ่มสายแถบและเส้นทาง : การต่อสู้กับโรคติดเชื้อไวรัสโคโรนา 2019 ด้วยความเป็นอันหนึ่งอันเดียวกัน โดยแสดงความมุ่งมั่นที่จะส่งเสริมแลกเปลี่ยนข้อมูลและประสบการณ์ ให้ความช่วยเหลือแก่ประเทศที่ได้รับผลกระทบ ส่งเสริมการเข้าถึงวัคซีน /เปิดเส้นทางคมนาคมส่งเสริมการค้าข้ามพรมแดนและขนส่งอุปกรณ์ทางการแพทย์ที่จําเป็น จัดตั้งช่องทางพิเศษอํานวยความสะดวกด้านการค้าและการเดินทางของนักธุรกิจ /สนับสนุนการเปิดตลาด หลากหลายประเทศ สานต่อการพัฒนาระเบียงเศรษฐกิจ เขตเศรษฐกิจ และดําเนินโครงการต่าง ๆ ให้มีความยั่งยืนในทุกมิติ เพื่อประโยชน์ของประชาชนทุกประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด รณรงค์การจุดบั้งไฟเพื่อความปลอดภัยทางการบิน
วันพุธที่ 24 พฤษภาคม 2560
บริษัท วิทยุการบินแห่งประเทศไทย จํากัด รณรงค์การจุดบั้งไฟเพื่อความปลอดภัยทางการบิน
บริษัท วิทยุการบินแห่งประเทศไทย จํากัด (บวท.) กระทรวงคมนาคม ร่วมมือกับหน่วยงานที่เกี่ยวข้องและส่วนราชการของจังหวัดในพื้นที่จัดงานประเพณีบุญบั้งไฟ ระหว่างเดือนพฤษภาคม - มิถุนายน ของทุกปี
และขอความร่วมมือการแจ้งขออนุญาตการจุดบั้งไฟ พลุ ตะไล โคมลอย โคมควัน หรือวัตถุในลักษณะเดียวกันก่อนการจัดงาน เพื่อความปลอดภัยในการเดินอากาศ
นางสาริณี อังศุสิงห์ กรรมการผู้อํานวยการใหญ่ บวท. กล่าวว่า บวท. ร่วมกับ กระทรวงมหาดไทย และหน่วยงานที่เกี่ยวข้อง เพื่อรณรงค์สร้างความเข้าใจกับประชาชน การจัดพื้นที่ (โซนนิ่ง) เฝ้าระวังพิเศษบริเวณโดยรอบท่าอากาศยาน และเส้นทางบิน รวมทั้งประชาสัมพันธ์ให้ประชาชนได้รับทราบถึงขั้นตอนการขออนุญาตการจุดบั้งไฟเพื่อความปลอดภัยด้านการบิน ซึ่งในปี 2560 บวท. สายการบินต่าง ๆ และหน่วยงานที่เกี่ยวข้อง ร่วมหารือและแจ้งย้ําไปยังหน่วยงานในพื้นที่ที่ร่วมประชาสัมพันธ์ให้ขออนุญาตจุดบั้งไฟไปยังหน่วยงานปกครองในพื้นที่ก่อนการจัดงาน เพื่อนําข้อมูลมาจัดทําเป็นข่าวประกาศนักบิน (NOTAM) และจัดทําเป็นแบบ Graphic NOTAM แสดงผลบ่งชี้ตําแหน่งของการจุดบั้งไฟ ที่เกิดขึ้นในพื้นที่ต่าง ๆ แบบ Real Time สําหรับใช้เป็นข้อมูลประกอบการตัดสินใจในการจัดทําแผนการบินและการทําการบินของนักบิน และเป็นข้อมูลให้กับเจ้าหน้าที่ควบคุมจราจรทางอากาศเพื่ออํานวยความสะดวกแก่สายการบินในแต่ละเที่ยวบิน
สําหรับการขออนุญาตจุดบั้งไฟ ประชาชนหรือผู้จัดงานต้องยื่นหนังสือขออนุญาตจุดบั้งไฟ ได้ที่อําเภอและจังหวัด โดยแจ้งรายละเอียดพื้นที่การจุดบั้งไฟ ระบุที่ตั้ง หมู่บ้าน ตําบล อําเภอ วัน เวลาเริ่มต้น และสิ้นสุดการจัดงาน วัสดุอุปกรณ์ในการทํา ขนาดความสูงและจํานวน รวมถึงชื่อผู้จัดงาน โดยสามารถดาวน์โหลดแบบฟอร์ม ได้ที่ www.aviation.go.th โดยต้องแจ้งอย่างน้อย 7 วัน ก่อนทําการจุดทุกครั้ง
ทั้งนี้ จากการรณรงค์ให้แจ้งขออนุญาตก่อนจุดบั้งไฟมาอย่างต่อเนื่อง พบว่า สถิติการพบเห็นบั้งไฟนอกพื้นที่ออกประกาศ NOTAM จากการรายงานของนักบินลดลง เมื่อเปรียบเทียบระหว่าง ปี 2558 มีแจ้งพบเห็น 36 ครั้ง ปี 2559 ได้รับแจ้งพบเห็น 22 ครั้ง แสดงให้เห็นว่าประชาชนเห็นถึงความสําคัญของความปลอดภัยในการเดินทางทางอากาศ โดยให้ความร่วมมือแจ้งขออนุญาตการจุดบั้งไฟไปยังหน่วยงานปกครองในพื้นที่ เพื่อให้วิถีไทยและประเพณีอันดีงามสามารถคงอยู่ควบคู่กับการเดินทางทางอากาศอย่างปลอดภัย
รัฐบาลไทย-ข่าวทำเนียบรัฐบาล- การใส่หน้ากากอนามัย สามารถป้องกันไวรัสโควิด-19 ได้ 100% หรือไม่ ??
วันเสาร์ที่ 16 พฤษภาคม 2563
การใส่หน้ากากอนามัย สามารถป้องกันไวรัสโควิด-19 ได้ 100% หรือไม่ ??
ใส่หน้ากากอนามัย ป้องกันไวรัสโควิด-19 ได้ 100% หรือไม่ ??
Q : การใส่หน้ากากอนามัย สามารถป้องกันไวรัสโควิด-19 ได้ 100% หรือไม่ ??
A : การใส่หน้ากากอนามัย แม้อาจไม่สามารถป้องกันเชื้อไวรัสโควิด-19 ได้แบบ 100% แต่ก็สามารถลดความเสี่ยงในการติดเชื้อไวรัสฯ จากละอองฝอยจากการไอหรือจามได้เป็นอย่างมาก จึงเป็นสิ่งจําเป็นว่าเมื่อออกนอกเคหสถาน หรือต้องพบปะผู้คน ต้องมีการใส่หน้ากากอนามัยไว้ตลอดเวลา
รัฐบาลไทย-ข่าวทำเนียบรัฐบาล-น้ำยาแช่คอนแทคเลนส์ สามารถกำจัดเชื้อไวรัสโควิด-19 ได้หรือไม่ ??
วันพุธที่ 13 พฤษภาคม 2563
น้ํายาแช่คอนแทคเลนส์ สามารถกําจัดเชื้อไวรัสโควิด-19 ได้หรือไม่ ??
น้ํายาแช่คอนแทคเลนส์ กําจัดเชื้อไวรัสโควิด-19 ได้หรือไม่ ??
Q : น้ํายาแช่คอนแทคเลนส์ สามารถกําจัดเชื้อไวรัสโควิด-19 ได้หรือไม่ ??
A : การแช่เลนส์ในน้ํายาแช่คอนแทคเลนส์อเนกประสงค์ อย่างน้อย 6 ชั่วโมง สามารถฆ่าเชื้อไวรัสโควิด-19 ได้
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานกิจกรรม “CEO Meeting” ชวนภาคเอกชนชั้นนำของไทยร่วมจัดงาน Digital Thailand Big Bang 2018
วันศุกร์ที่ 17 สิงหาคม 2561
รมว.ดิจิทัลฯ เป็นประธานกิจกรรม “CEO Meeting” ชวนภาคเอกชนชั้นนําของไทยร่วมจัดงาน Digital Thailand Big Bang 2018
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกิจกรรม CEO Meeting โดยสํานักงานส่งเสริมเศรษฐกิจดิจิทัล (depa) หน่วยงานในสังกัดกระทรวงฯ จัดขึ้น เพื่อให้ผู้บริหารกระทรวงฯ ได้พบปะกับผู้บริหารภาคเอกชนแถวหน้าของประเทศไทย อาทิ ผู้บริหารด้านโทรคมนาคม ผู้บริหารด้านอสังหาริมทรัพย์ และผู้บริหารด้านเทคโนโลยีดิจิทัล รวมทั้งเป็นการประชาสัมพันธ์การจัดงาน Digital Thailand Big Bang 2018 ที่จะมีขึ้นในวันที่ 19-23 กันยายน 2561 ทั้งนี้ รมว.กระทรวงดิจิทัลฯ ได้กล่าวถึงแผนการก้าวไปข้างหน้าของประเทศด้วยเทคโนโลยีดิจิทัล ที่ต้องอาศัยการประสานความร่วมมือจากทั้งภาครัฐและเอกชนผ่านการพัฒนา 5 ด้าน คือ ด้าน Digital Infrastructure การพัฒนาโครงสร้างพื้นฐาน เพราะโครงสร้างพื้นฐานถือเป็นหัวใจสําคัญที่ลดความเหลื่อมล้ําของคนในประเทศ ไม่ให้เกิดการกระจุกตัวอยู่แต่ในเมือง ด้านที่สอง Digital Government ซึ่งปัจจุบันภาครัฐให้ความสําคัญอย่างมากต่อการนําข้อมูล Big data มาใช้ประโยชน์ โดยเฉพาะการเชื่อมโยงข้อมูลต่อไปในอนาคต ด้านที่สาม Digital Manpower การสร้างคนด้านดิจิทัล ด้านที่สี่ Digital Tech Development ด้วยกลไก Digital Park Thailand เพื่อสร้างระบบนิเวศรองรับการสร้างสรรค์นวัตกรรมดิจิทัลแห่งอนาคต ซึ่งปัจจุบันได้รับงบประมาณสําหรับการสร้างสถาบันไอโอที (IoT Institute) จึงต้องการความร่วมมือจากภาคเอกชนในการลงทุนและ ต่อยอดพื้นที่ และด้านที่ห้า Cyber Security โดยทุกภาคส่วนตระหนักดีถึงเรื่องการดูแลความปลอดภัยด้านข้อมูลส่วนตัวและข้อมูลทางธุรกิจ ซึ่งปัจจุบันกฎหมายได้รับการปรับปรุงและช่วยกันแก้ไขโดยมีภาคเอกชนเข้ามาร่วมปรับแก้ เพื่อให้สอดคล้องกับสภาพความเป็นจริงที่เกิดขึ้น เมื่อวันที่ 16 สิงหาคม 2561 ณ โรงแรม พาร์ค ไฮแอท ถนนวิทยุ เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-กรุงไทยพักหนี้เงินต้น-ดอกเบี้ย 6 เดือน พร้อมปล่อยกู้ 2% ต่อปี ปลอดดอกเบี้ย 6 เดือนแรก [กระทรวงการคลัง]
วันพุธที่ 8 เมษายน 2563
กรุงไทยพักหนี้เงินต้น-ดอกเบี้ย 6 เดือน พร้อมปล่อยกู้ 2% ต่อปี ปลอดดอกเบี้ย 6 เดือนแรก [กระทรวงการคลัง]
ธ.กรุงไทยเพิ่มมาตรช่วยเหลือลูกค้าต่อเนื่องเป็นระลอกตามภาวะเศรษฐกิจ หลังออกหลากหลายมาตรการช่วยเยียวยา ล่าสุดพักชําระหนี้ทั้งเงินต้น-ดอกเบี้ย 6 เดือน ให้ลูกค้าวงเงินกู้ไม่เกิน 100 ล้านบาท พร้อมปล่อยกู้ Soft Loan สําหรับลูกค้าวงเงินกู้ไม่เกิน 500 ล้านบาท
ธนาคารกรุงไทยเพิ่มมาตรช่วยเหลือลูกค้าต่อเนื่องเป็นระลอก ตามภาวะเศรษฐกิจ หลังออกหลากหลายมาตรการช่วยเยียวยา ล่าสุดพักชําระหนี้ทั้งเงินต้น-ดอกเบี้ย 6 เดือน ให้ลูกค้าวงเงินกู้ไม่เกิน 100 ล้านบาท พร้อมปล่อยกู้ Soft Loan สําหรับลูกค้าวงเงินกู้ไม่เกิน 500 ล้านบาท อัตราดอกเบี้ย 2% ต่อปี โดยปลอดดอกเบี้ยนาน 6 เดือนแรก ติดต่อได้ทุกวันตลอด 24 ชม. ผ่านเว็บไซต์ krungthai.com/covid19/ หรือ Krungthai Contact Center โทร. 02-111-1111
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารยังคงเดินหน้าให้ความช่วยเหลือลูกค้าทั้งรายย่อยและลูกค้าธุรกิจที่ได้รับผลกระทบจากภาวะเศรษฐกิจและวิกฤติโควิด-19 อย่างเต็มที่ โดยล่าสุดธนาคารกรุงไทยร่วมมาตรการเพิ่มเติมเพื่อช่วยเหลือ SME ของกระทรวงการคลังและธนาคารแห่งประเทศไทยซึ่งเป็นไปตามร่างพระราชกําหนดการให้ความช่วยเหลือทางการเงินแก่วิสาหกิจขนาดกลางและขนาดย่อมฯ โดยประกาศพักชําระหนี้เงินต้น-ดอกเบี้ย 6 เดือน ให้กับลูกค้าธุรกิจที่มีวงเงินกู้ไม่เกิน 100 ล้านบาท เพื่อรับมือกับรายจ่ายที่จําเป็นของธุรกิจ เริ่มมีผลเดือนเมษายน-กันยายน 2563
นอกจากนี้ ธนาคารยังสนับสนุนสินเชื่อใหม่ (Soft Loan) เพื่อเสริมสภาพคล่องให้กลุ่มลูกค้าที่มีวงเงินสินเชื่อไม่เกิน 500 ล้านบาท โดยกู้ได้สูงสุดไม่เกิน 20% ของยอดหนี้คงค้าง ณ 31 ธันวาคม 2562 อัตราดอกเบี้ย 2% ต่อปี โดยธนาคารไม่คิดดอกเบี้ยในช่วง 6 เดือนแรก เพื่อช่วยให้ลูกค้าสามารถเดินหน้าธุรกิจต่อไปได้
นายผยง ศรีวณิช กล่าวต่อไปว่า ที่ผ่านมา ธนาคารได้ให้ความช่วยเหลือลูกค้าทุกกลุ่มทุกขนาด โดยออกมาตรการเยียวยาและบรรเทาความเดือดร้อนให้ลูกค้าที่ได้รับผลกระทบทั้งทางตรงและทางอ้อมมาโดยตลอด ด้วยการพักชําระเงินต้น 12 เดือนให้กับลูกค้ารายย่อย พักชําระเงินต้น 12 เดือน ขยายระยะเวลาชําระหนี้ตั๋วสัญญาใช้เงิน (P/N) และสินเชื่อ Trade Finance ออกไป 6 เดือน สําหรับลูกค้าธุรกิจที่มีรายได้ลดลง พักชําระหนี้ให้ลูกค้ารายย่อยและลูกค้าธุรกิจที่มีสถานะชําระปกติทั้งเงินต้นและดอกเบี้ยนาน 3 เดือน ทั้งสินเชื่อบุคคลภายใต้การกํากับ และสินเชื่อเพื่อที่อยู่อาศัยที่มีวงเงินกู้ไม่เกิน 3 ล้านบาท สินเชื่อธุรกิจที่มีวงเงินกู้ไม่เกิน 20 ล้านบาท รวมทั้งให้สินเชื่อกรุงไทยต้านภัยโควิด-19 ดอกเบี้ยเริ่มต้นที่ 2% ต่อปี คงที่ 2 ปีแรก วงเงินกู้สูงสุด 20 ล้านบาท ฟรีค่าธรรมเนียม บสย. ค้ําประกัน 4 ปี ทําธุรกรรมโอน รับ จ่าย ไม่คิดค่าธรรมเนียมนาน 1 ปี สําหรับลูกค้าธุรกิจที่ได้รับผลกระทบจากโควิด-19 เช่น ธุรกิจท่องเที่ยว โรงแรม รถเช่า ร้านขายของฝาก ของที่ระลึก ซึ่งขณะนี้ได้ให้ความช่วยเหลือลูกค้าไปแล้วกว่า 3,500 ราย วงเงินกว่า 40,000 ล้านบาท และมีลูกค้าที่อยู่ระหว่างดําเนินการอีกกว่า 70,000 ราย วงเงินประมาณ 280,000 ล้านบาท รวมวงเงินช่วยเหลือ 320,000 ล้านบาท
ทั้งนี้ หลักเกณฑ์ของมาตรการดังกล่าว ธนาคารจะแจ้งให้ทราบเพิ่มเติมต่อไป ลูกค้าสามารถขอรับความช่วยเหลือได้ทุกวัน ตลอด 24 ชั่วโมง ผ่านเว็บไซต์ krungthai.com/covid19/ และ Krungthai Contact Center โทร. 02-111-1111 ธนาคารจะตรวจสอบข้อมูลและติดต่อกลับ เพื่อให้ความช่วยเหลืออย่างเร่งด่วนต่อไป